ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
20 ม.ค. 2559

สรุปตลาดภาคเช้า
ตลาดภาคเช้าปิดปรับตัวลดลงในทิศทางเดียวกับตลาดรอบบ้านที่ได้รับแรงกดดันจากความกังวลต่อการขยายตัวของเศรษฐกิจหลัง IMF ปรับประมาณการเศรษฐกิจโลกลง และราคาน้ำมันที่อ่อนตัวลงสร้างแรงขายยในหุ้นพลังงาน
 
แนวโน้ม ภาคบ่าย
คาดดัชนีมีแนวโน้มทรงตัว แม้ว่ามีความหวังต่อการดำเนินมาตรการกระตุ้นเศรษฐกิจของจีน แต่ด้วยความกังวลต่อการขยายตัวของเศรษฐกิจโลก และราคาน้ำมันที่ปรับตัวลดลงทำให้กแรงซื้อยังอ่อนแอ แนะนำให้เก็งกำไรในหุ้นขนาดกลางและเล็ก กลุ่มสื่อสาร และส่งออก
 
วิเคราะห์ทางเทคนิค
TSI  ราคาปิด 0.50 บาท
แนวรับ  0.48 บาท          
แนวต้าน 0.57 บาท
แนว cut loss หากราคามีแนวโน้มหลุด 0.46 บาท
กราฟ TSI ยกตัวขึ้นช้าๆ เป็นรูป W-shape แบบยกฐานขั้นบันได โดย RSI ดีดตัวแรงแบบ Bullish Divergence ซึ่งจะทำให้ราคาหุ้นหวือหวา เหวี่ยงตัวแรง แต่แนวโน้มปรับขึ้นไปทดสอบ 0.57 บาทได้ไม่ยาก   แนะนำซื้อ
 
เด็กแนว
TCC  ถ้าสังเกตพฤติกรรมราคาของเต็กกอ มาซัก 2 สัปดาห์จะเห็นอะไรบางอย่างของการเข้ารับหุ้นไม่ให้หลุด 1.40 บาท จะด้วยเหตุผลอะไรนั้นตรวจสอบแล้ว พบว่ามีประเด็นเรื่องของการเตรียมแต่งงานกับพันธมิตรที่ธุรกิจพลังงาน
ซึ่งเป็นไปได้ไม่น้อยที่อาจจะร่วมทุนถือหุ้นกัน เพราะ TCC ตอนนี้งบการเงินสะอาด หนี้สินน้อย  ทุนไม่สูง เอวบางร่างน้อย การหาคู่จึงทำได้ง่าย  และเมื่อมีพื้นฐานของถ่านหินอยู่แล้วการบุกไปทำพลังงานจึงไม่ไกลตัว แค่ไป takeover โรงไฟฟาชีวมวลมาก็ทำให้พื้นฐานเปลี่ยนไปแล้ว เข้าใจว่าตั้งแต่มีการเปลี่ยนแปลงทีมบริหารเมื่อปีก่อน ได้มีการเจรจากันพอสมควรกับกลุ่มทุน หรือกลุ่มธุรกิจใหม่
ถ้าเป็นงั้นโอกาสในการมีเรื่องดีๆ เกิดขึ้นจึงน่าจะไม่ช้าไปนานไปจากนี้ ถ้าประเมิน Book ใหม่ของ TCC จากส่วนทุนจะพบว่าสิ้นปี น่าจะอยุ่ที่ 1.50 บาท สูงกว่าราคากระดาน เมื่อเทียบคู่แข่งกับ AGE แล้ว เราสามารถประเมิน PBV ที่ 1.2 เท่า จะได้เป้าเต็กกอ 1.80 บาท ถือว่าเหมาะสม ถ้าจะขายหุ้นให้กองทุนใด หรือพันธมิตรรายใด เล็งไว้นะ ราคา 1.80 บาท จึงจะสมกะฐานะในเวลานี้
กราฟ TCC สร้างฐานแน่นที่ 1.40 บาท และเป็นแนว Oversold เกิด double bottom อย่างชัดเจนใน Stoch และปลายเส้นพุ่งแรงล่วงหน้า ขณะที่แท่งเทียนยังคงต้องรอผ่าน 1.48 บาท หากผ่านได้จะขึ้นแรงไป 1.65 บาท แนวโน้มค่อนเข้างเชิงบวก  แนะนำซื้อ